‘આ જો…’ કૌશલ સવારે ડાઇનિંગ ટેબલ પર બ્રેક-ફાસ્ટ માટે બેઠો ત્યાં અતુલભાઈએ એના તરફ લોકલ ન્યૂઝ પેપર, મૅગેઝિન્સ સરકાવ્યાં. કૌશલે નજર ફેરવી તો કશિશના ઇન્ટરવ્યૂઝ અને એના વિશે આર્ટકિલ્સ છપાયા હતા. કૌશલે પેપર, મૅગેઝિન હાથમાં લઈને વાંચવાના બદલે બાજુ પર મૂકી દીધા. આ બધું એની જાણમાં હોઈ જે-તે અતુલભાઈ જાણતા હતા અને કૌશલ પણ જાણતો હતો. કૌશલે અનુમાન કરી લીધું હતું કે ડેડ કશું કહેવા ઇચ્છે છે એટલે એણે કશું બોલ્યા વિના અતુલભાઈ સામે જોયું એટલે એ બોલ્યા,